คาโอริ โคไดระ

คาโอริ โคไดระ (; 13 เมษายน ค.ศ. 1990 – ) เป็นนักกีฬาวอลเลย์บอลหญิงชาวญี่ปุ่น ผู้ทำหน้าที่ร่วมสังกัดโทเรย์แอร์โรส์

 ประวัติ 
คาโอริ โคไดระ เกิดที่ชิโนะ จังหวัดนางาโนะ เธอได้เริ่มเล่นวอลเลย์บอลตั้งแต่อายุ 5 ขวบกว่า ตามแบบอย่างจากแม่ของเธอ

ครั้นเมื่อคะโอะริเป็นนักเรียนระดับมัธยมศึกษาตอนต้น ก็ได้รับเลือกเป็นตัวแทนทีมจังหวัดนางาโนะ เข้าแข่งขันรายการเจโอซีคัพ ร่วมกับซากิ มิเนมูระ (ซึ่งเป็นเพื่อนร่วมทีมโทเรย์แอร์โรส์ในปัจจุบัน) ต่อมา เมื่อครั้งที่เธอเป็นนักเรียนในโรงเรียนมัธยมปลายไดซัน มหาวิทยาลัยโตไก ก็ได้รับรางวัลเบสต์ 16 จากการแข่งขันวอลเลย์บอลอินเตอร์ไฮฤดูใบไม้ผลิ ครั้งที่ 39

เดือนเมษายน ค.ศ. 2009 คาโอริได้เข้าร่วมทีมโทเรย์แอร์โรส์ โดยได้กล่าวว่า “ฉันไม่ต้องการที่จะพ่ายแพ้ให้กับใคร” ส่วนในเดือนพฤษภาคม ค.ศ. 2012 เธอได้รับรางวัลเบสต์ 6 จากการแข่งขันคูโรวาชิกิออลเจแปนวอลเลย์บอลแชมเปียนชิพ ครั้งที่ 61

และในเดือนกันยายน ค.ศ. 2012 เธอได้รับเลือกให้เป็นตัวแทนทีมญี่ปุ่นเข้าร่วมการแข่งรายการวอลเลย์บอลหญิงชิงแชมป์เอเชียนคัพ 2012

ในการแข่งขันวี.พรีเมียร์ลีก ฤดูกาล 2012/13 เธอได้เป็นผู้มีส่วนสำคัญในการพาทีมโทเรย์แอร์โรส์เข้ารับตำแหน่งรองชนะเลิศ

ส่วนในฤดูกาล 2013/14 เธอได้ทำหน้าที่ในตำแหน่งลิเบอโร

 ส่วนเกี่ยวข้อง 
 ทากูยะ ไค ซึ่งเป็นนักเบสบอลสมาชิกทีมโอริกซ์บัฟฟาโลส์ผู้ได้รับเลือกเป็นนักเบสบอลหน้าใหม่แห่งปี 2008 เป็นเพื่อนร่วมชั้นในโรงเรียนมัธยมเดียวกันกับเธอ

 สังกัดสโมสร 
  โรงเรียนมัธยมปลายไดซัน มหาวิทยาลัยโตไก
  โทเรย์แอร์โรส์ (ค.ศ. 2009 – )

 อ้างอิง 

 แหล่งข้อมูลอื่น 
 Vリーグ 公式プロフィール 

หมวดหมู่:นักวอลเลย์บอลหญิงชาวญี่ปุ่น
หมวดหมู่:ผู้เล่นสโมสรวอลเลย์บอลโทเรย์แอร์โรส์ (ทีมหญิง)
หมวดหมู่:ตัวรับอิสระวอลเลย์บอล
หมวดหมู่:บุคคลจากจังหวัดนางาโนะ